
ДО

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Удължаване срока на погасяване на главницата по договор за кредит № 1195/02.10.2020 г., сключен между Община Златоград и фонд ФЛАГ, поет за финансиране на допустими разходи по четири проекта по Оперативна програма „Региони в растеж“ 2014-2020 г., свързани с въвеждане на мерки за енергийна ефективности и обновяване на 32 многофамилни жилищни сгради и във връзка с това промяна на Решение № З 143 от 12.08.2020 г., Решение № З 144 от 12.08.2020 г., Решение № З 145 от 12.08.2020 г.  и  Решение № З 146 от 12.08.2020 г., изменени с Решение № З 329 от 25.08.2021 г и Решение № З 557/31.10.2022 г. на Общински съвет Златоград.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
С решение № З 143 от 12.08.2020 г., Решение № З 144 от 12.08.2020 г., Решение № З 145 от 12.08.2020 г. и Решение № З 146 от 12.08.2020 г., Общински съвет Златоград даде съгласие Община Златоград да кандидатства пред фонд ФЛАГ за осигуряване на финансиране за разплащане на допустими дейности за четири проекта за въвеждане на мерки за енергийна ефективност и обновяване на 32 многофамилни жилищни сгради., финансирани по Оперативна програма „Региони в растеж“ 2014-2020 г. 
Община Златоград кандидатства и получи одобрение за предоставяне на кредит в размер на 617 000 лв. 
След подписване на договора, усвоихме пълния размер на кредита, разплатихме допустими разходи по проектите и подадохме искания за окончателни плащания пред Управляващия орган на програмата. 

Съгласно условията на сключения договор, усвоеният кредит следваше да бъде погасен с получените средства от окончателните искания за плащане

С получените средства от окончателните искания за плащане, в размер на 292 496,01 лв., погасихме част от предоставения кредит.

В резултат на наложени финансови корекции, поради установени и регистрирани нередности по договорите за безвъзмездна помощ, получените средства от окончателните искания за плащане са в по-нисък размер от очакваните средства.

Към настоящия момент община Златоград обжалва решенията на ръководителя на Управляващия орган на Оперативна програма „Региони в растеж“ 2014-2020 г. за наложените финансови корекции по сигналите за нередност, като е завела съдебни дела във Върховен административен съд. Във Върховен административен съд има седем производства, които са спрени до произнасяне на Съда на Европейския съюз (СЕС). Всеки български съд може да отправя запитване до Съда на Европейския съюз, когато тълкуване на разпоредба от правото на Европейския съюз е от значение за правилно решаване на делото. С отправяне на питането съдът спира производството по делото, а след произнасянето на Съда на Европейския съюз, Върховния административен съд ще възобнови разглеждането на делата.
Поради факта, че съдебните производство срещу решенията на МРРБ, за налагане на финансови корекции върху допустимите и подлежащи на верификация разходи по проектите не са приключили, очакванията ни са, че за цялостното приключване и окончателно произнасяне, ще бъде необходимо време от около 12 месеца.
Към настоящия момент непогасената част от главницата, по договора за кредит, е в размер на 324 503,99 лв. със срок на погасяване – до 25.12.2023 г.

Предвиждайки срок за окончателното произнасяне на съда и с цел недопускане на просрочие се налага да удължим срока на погасяване на главницата с 12 месеца – до 25.12.2024г. 
След окончателното произнасяне от Върховен административен съд по заведените дела, Община Златоград ще предприеме необходимите последващи действия по предоговаряне на кредита.
За да бъде удължен срока на погасяване на кредита, следва да бъде извършена промяна в Решения № З 143 от 12.08.2020 г., Решение №  З 144 от 12.08.2020 г., Решение № З 145 от 12.08.2020 г. и Решение № З 146 от 12.08.2020 на Общински съвет - Златоград, с които е поет дълга, изменени с Решение № З 329 от 25.08.2021 г. и Решение № З 557/31.10.2023 г. на Общински съвет - Златоград,  в частта срок на погасяване на главницата по договора за кредит.
Във връзка с гореизложеното и при положително становище на Общински съвет Златоград,  предлагам следния проект на 

РЕШЕНИЕ:
На основание чл. 21, ал. 1, т.10 от Закона за местното самоуправление и местната администрация, чл. 3, т. 2, чл. 4, т. 1 и чл.17 от Закона за общинския дълг и чл.5, т. 9 от Правилника за организацията и дейността на Общински съвет Златоград, неговите комисии и взаимодействието му с общинска администрация, Общински съвет Златоград дава съгласие да бъде извършена промяна в Решение № З 143 от 12.08.2020 г., Решение № 3 144 от 12.08.2020 г., Решение № 3 145 от 12.08.2020 г. и Решение № 3 146 от 12.08.2020 г., изменени с Решение № З 329 от 25.08.2021 г. и Решение № З 557/31.10.2022 г. на Общински съвет-Златоград, в частта срок на погасяване, както следва:
· „Срок на погасяване – до 25.12.2023 г., с възможност за предсрочно погасяване изцяло или на части, без такса за предсрочно погасяване”

            се заменя със

· „Срок на погасяване – до 25.12.2024 г., с възможност за предсрочно погасяване изцяло или на части, без такса за предсрочно погасяване”
С уважение,
МИРОСЛАВ ЯНЧЕВ
Кмет на Община Златоград
Изготвил:

Аделина Юрукова 
Главен експерт „Бюджет и местни приходи”

Съгласувал:

Надя Мангарудова 
Директор на дирекция „ФСД, Б, ЧР и МДТ”[image: image2.png]s

В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

